Diari Oficial de la Generalitat Valenciana


Sumari del DOGV 9405, del 16-08-2022 (2022/7662)

RESOLUCIÓ de 5 d'agost de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió d'ajudes al lloguer d'habitatge, a conseqüència de la rectificació d'ofici d'errors materials de la Resolució de 30 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, convocades mitjançant la Resolució, de 3 de juny de 2021, de la Direcció General, corresponents al Programa d'ajudes al lloguer per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7662


Data del document
:   05-08-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 5 d'agost de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió d'ajudes al lloguer d'habitatge, a conseqüència de la rectificació d'ofici d'errors materials de la Resolució de 30 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, convocades mitjançant la Resolució, de 3 de juny de 2021, de la Direcció General, corresponents al Programa d'ajudes al lloguer per a l'exercici 2021. [2022/7662]  
  
  
Vistes les sol·licituds presentades, i vistos els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents  
  
Antecedents de fet  
Primer. Mitjançant la Resolució, de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, es convoquen per a l'exercici 2021 les ajudes del Programa d'ajudes al lloguer d'habitatge, corresponents al Pla estatal d'habitatge 2018-2021 (DOGV 9103, 9.6.2021).  
La resolució es dicta d'acord amb l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a concedir ajudes del Programa d'ajudes al lloguer d'habitatges i del Programa d'ajudes al lloguer per a gent jove, corresponents al Pla estatal d'habitatge 2018-2021 (DOGV 9088, 20.5.2021).  
Segon. Per Resolució, de 30 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, es concedeixen i deneguen les ajudes al lloguer d'habitatge convocades mitjançant la Resolució de 3 de juny de 2021, de la mateixa direcció general, que corresponen al Programa d'ajudes de lloguer d'habitatge per a l'exercici 2021, amb càrrec als pressupostos de la Generalitat. Es concedeixen les ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec de la Generalitat, a 11.646 beneficiaris que havien aportat la documentació completa i que complien els requisits que estableix l'Ordre 3/2021, de 13 de maig.  
Tercer. Revisats els expedients amb ajuda concedida, i les sol·licituds presentades, es detecten determinats errors en la resolució adoptada. En algun cas, no es té en compte, per error, tota la documentació que aporten alguns peticionaris en el moment de la resolució de les ajudes, i resulta així que a aquests expedients se'ls declara com a desistits per no haver aportat la documentació requerida en el seu moment. D'altra banda, en determinats expedients, a causa d'un error en l'aplicació informàtica utilitzada per a rebre i gestionar les ajudes, es produeixen determinades incidències i no es grava correctament el càlcul de l'ajuda pels imports corresponents. Conseqüentment, aquests sol·licitants queden fora de la «Llista de persones o unitats de convivència beneficiàries de les ajudes al lloguer d'habitatge», inclosa en l'annex primer de la Resolució de la convocatòria.  
  
A més, hi ha errors en determinats expedients, degut a una fallada en l'aplicació comptable informàtica en relació amb l'alta de manteniment de tercers. Per tant, els expedients no es van poder comptabilitzar, i queden fora de la concessió de l'ajuda. Finalment, també es produeixen diverses disfuncions, en determinades validacions, igualment, no imputables a les persones beneficiàries i, a causa d'això, en queden excloses.  
Quart. Reunit l'òrgan col·legiat el 13 de juliol 2022, integrat per les persones titulars de la Subdirecció General d'Emergència Residencial, Funció Social de l'Habitatge i Observatori de l'Hàbitat i Segregació Urbana: la cap del Servei d'Emergència Residencial, Funció Social de l'Habitatge i Observatori de l'Hàbitat i Segregació Urbana, la cap del Servei de Règim Jurídic i Planificació Econòmica, la cap del Servei Territorial d'Habitatge i Arquitectura Bioclimàtica d'Alacant, la cap del Servei Territorial d'Habitatge i Arquitectura Bioclimàtica de Castelló i el cap del Servei Territorial d'Habitatge i Arquitectura Bioclimàtica de València, segons el que es preveu en la base onzena de l'Ordre 3/2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual s'aproven les bases reguladores del Programa d'ajudes al lloguer d'habitatges i del Programa d'ajudes al lloguer per a joves, corresponents al Pla estatal d'habitatge 2018-2021 i la Resolució, de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen aquestes ajudes per a l'exercici 2021, es corregeixen els errors detectats i es formula la proposta corresponent de resolució d'acord amb l'acta de la sessió alçada a aquest efecte.  
  
  
Fonaments de dret  
Primer. És competent per a resoldre la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'acord amb el que estableix la Resolució, de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria i d'acord amb l'article 11 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
Segon. D'acord amb la Llei 39/2015, d'1 d'octubre, del procediment administratiu comú de les administracions públiques, que en l'article 109 regula la revocació d'actes i rectificació d'errors, s'han de rectificar d'ofici els errors materials, de fet o aritmètics existents que s'han detectat, i s'han de revisar i actualitzar tots els expedients amb aquesta particularitat, i, si és el cas, s'ha de calcular l'import de l'ajuda que s'ha d'estimar dels expedients en els quals hi hagué error en l'enregistrament del càlcul del dit import.  
Vista l'acta de la reunió de l'òrgan col·legiat i la proposta de resolució de 13 de juliol de 2022, la Llei 39/2015, d'1 d'octubre, del procediment administratiu comú de les administracions públiques, i altra normativa aplicable necessària i pertinent, resolc  
  
Únic  
Concedir amb càrrec al pressupost de la Generalitat del 2022, aplicació pressupostària 64.14.24.087.34, línia S8286000 «Pla Estatal d'Habitatge 2018-2021», capítol IV, un import total de 123.014,43 euros, «cent vint-i-tres mil catorze euros i quaranta-tres cèntims», per rectificació d'ofici d'errors materials de la Resolució de 30 de desembre de 2021, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, convocades mitjançant resolució de 3 de juny de 2021 d'aquesta Direcció General, corresponents al programa d'ajudes al lloguer per a l'exercici 2021, i es detalla en l'annex a la present resolució la llista de persones beneficiàries que es proposa per a l'adjudicació de l'ajuda sol·licitada, així com l'import de l'ajuda concedida.  
Contra la present resolució, que posa fi a la via administrativa, es pot interposar potestativament recurs de reposició davant del secretari autonòmic d'Habitatge i Funció Social, d'acord amb el resolc primer de la Resolució, de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes comptador des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 5 d'agost de 2022.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.